УСТАВ НА „НАРОДНО ЧИТАЛИЩЕ „ГЕОРГИ ДИМИТРОВ“- 1928“- С. ДОЙРАНЦИ

На с. Дойранци ,общ. Каолиново , обл. Шумен , ул. „Георги Димитров “ 11

GSM: 0899110084

Email: [ncgdimitrov@abv.bg](mailto:ncgdimitrov@abv.bg)

ГЛАВА ПЪРВА

ОБЩИ ПОЛОЖЕНИЯ

Чл.1. С този устав, съобразен със закона на народните читалища се уреждат основните положения на вътрешното нормативната уредба на читалището в зависимост от специфичните условия, при които се развива неговата дейност.

Чл.2. /1 /. „Народното читалище Георги Димитров – 1928г. “ – с. Дойранци е традиционно самоуправляващо се българско сдружение в с. Дойранци, което изпълнява и държавни културно – просветни задачи. В неговата дейност могат да участват всички физически лица без оглед на ограничение на възраст, пол, политически и религиозни възгледи и етническо самосъзнание.

/2/. „Народно читалище Георги Димитров – 1928г. “ – с. Дойранци е юридическо лице с нестопанска цел със седалище в с. Дойранци, област Шумен и адрес на управление –ул. „ Георги Димитров“ 11.

/3/. Читалището е вписвано в регистъра на Министерството на културата под №1154 от 10.07.2001г.

Чл. 3 Наименованието е :

„Народно читалище „Георги Димитров- 1928г.“ “ – с. Дойранци, което наименование при необходимост ще се изписва и на латиница по следния начин: “Narodno chitaliste “Georgi Dimitrov ”- 1928g.” – s. Doyranci.

Чл.4 Читалището работи в тясно взаимодействие с учебните заведения, културните институти, църквата, обществени и стопански организации, фирми и други, които извършват или подпомагат културната дейност.

Чл. 5 Читалището поддържа най – тесни връзки за сътрудничество и координация на културната дейност, организирана от общината и участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.

ГЛАВА ВТОРА

ЦЕЛИ И ЗАДАЧИ

Чл. 6 основаната цел на Читалището е да задоволява потребностите на населението, свързани със :

1. Развитие и обогатяване на културния живот, социалната и образователна дейност в града;
2. Запазване на обичаите и традициите на населението в града;
3. Разширяване знанията на гражданите и приобщаването им към ценностите и постиженията на науката, изкуството и културата;
4. Възпитаване в дух на демократизъм, родолюбие и общочовешката нравственост;
5. Възпитаване и утвърждаване на националното самосъзнание;
6. Осигуряване на достъп до информация.

Чл. 7 За постигане на целите по ЧЛ. 6 читалището извършва основни дейности като:

1. Уреждане и поддържане на общодостъпни библиотеки, читални, фото-,фоно-, филмо - , и видеотеки , както и създаване и поддържане на електронни информационни мрежи;
2. Развиване и подпомагане на любителско художествено творчество, чрез създаване на колективи и изпълнители в различни жанрове на изкуството , за които има необходимите условия;
3. Организиране на школи, кръжоци , курсове, клубове, кино – и видеопоказ, празненства, концерти, чествания и младежки дейности;
4. Организиране на изложби на отделни или групи художници във фоайетата на читалищния дом;
5. Събиране и разпространяване на знания за роден край;
6. Създаване и съхраняване на музейни колекции съгласно Закона за културното наследство;
7. Предоставяне на компютърни и интернет услуги.

ЧЛ. 8 Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

Чл.9 Читалището няма право да предоставя собствено или ползвано от него имущество възмездно или безвъзмездно;

1. За хазартни игри;
2. За дейност на нерегистрирани по Закона за вероизповеданията религиозно общности и юридически лица с ностопанска цел на такива общности;
3. За постоянно ползване от политически партии и организации;
4. На председателя, секретаря, членовете на настоятелството и проверителна комисия и на членове на техните семейства.

Чл.10 Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда Закона за народните читалища.

ГЛАВА ТРЕТА

УПРАВЛЕНИЕ

Чл.11./1/ членове на читалището са индивидуални, колективни и почетни.

/2/ индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читалището.

1. Действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избрани .
2. Спомагателните членове са лица под 18 години, които нямат право да избират и да бъдат избирани, те имат право на съвещателен глас.

/3/. Колективните членове съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1 /един/ глас общото събрание.

Колективни членове могат да бъдат:

1. Професионални организации;
2. Стопански организации;
3. Търговски дружества ;
4. Кооперации и сдружения;
5. Културно- просветни и любителски клубове и творчески колективи.

/4/. Почетни членове могат да бъдат български у чужди граждани с изключителни заслуги към читалището.

Чл. 12 Органи на Читалището са : ОБЩОТО СЪБРАНИЕ, НАСТОЯТЕЛСТВОТО И ПОВЕРИТЕЛНАТА КОМИСИЯ.

ЧЛ.13./1/ върховен орган на читалището е общото събрание.

/2/ общото събрание се състои от всички членове , имащи право на глас.

Чл.14./1 / общото събрание:

1. Изменя и допълва устава;
2. Избира и освобождава членовете на настоятелството, проверителна комисия и председателя;
3. Приема вътрешните актове, необходими за организацията на дейността на читалището.
4. Изключва членове на читалището;
5. Определя основни насоки на дейността на читалището;
6. Взема решение за членуване или за прекратяване на членството в читалищно сдружение;
7. Приема бюджета на читалището;
8. Приема годишния отчет до 30 март на следващата година;
9. Определя размера на членския внос;
10. Отменя решения на органите на читалището
11. Взема решения за откриване на клонове на читалището след съгласуване с общината;
12. Взема решение за прекратяване на читалището;
13. Взема решение за отнасяне до съда на незаконосъобразни действия на ръководството или отделни читалищни членове.

/2/ Решение на общото събрание са задължителни за другите органи на читалището.

Чл.15./1/ Редовни общо събрани на читалището се свиква от настоятелството най-малко веднъж на годината, като на 3 /три/ години е отчетно-изборно. Извънредното общо събрани може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпване на искането, проверителната комисия или една трета от членовете на читалището с право на глас могат да свикат извънредно общо събрани от свое име.

/2/ поканата за събрание трябва да съдържа дневния ред, датата, часа и мястото на превеждането му и кой го свиква. Тя трябва да бъде получена срещу подпис или връчена не по късно от 7 /седем/ дни преди датата на провеждането . В същия срок на вратата на читалището и други общодостъпни места в града, трябва да бъде залепена поканата за събранието.

/3/ Общото събрание е законно, ако на него присъстват най – малко половината от имащите право на глас членове на читалището. При липса на кворум събранието се отлага с 1 /един/ час. Тогава събранието е законно, ако на него присъстват не по- малко от една трета от членовете при редовно общо събрание и не по малко от половината плюс един от членовете при извънредно събрание.

/4/ Решенията по чл.14,ал.1т.1,4,10,11 и 12 от Устава се вземат с мнозинство най малко две трети от всички членове. Останалите решения се вземат с мнозинство повече от половината от присъстващите членове.

/5/ . Две трети от членовете на общото събрание на читалището могат да предават иск пред окръжния съд по седалище на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една годинаот датата на вземане на решението.

Чл.16 /1/ Изпълнителен орган на читалището е НАСТОЯТЕЛСТВОТО. То се състои най-малко от 5 /петима/ членове, избрани за срок от 3/три/ години. Същите да нямат роднински връзки по права и съребрена линия до четвърта степен.

/2/ НАСТОЯТЕЛСТВОТО:

1. Свиква общото събрани;
2. Осигурява изпълнението на решенията на общото събрание;
3. Подготвя и внася в общото събрание проект за бюджет на читалището, утвърждава щата му и годишната програма за културната дейност;
4. Подготвя и внася в общото събрание отчет за дейността на читалището;
5. Назначава секретаря на читалището и утвърждава длъжностната му характеристика;
6. Приема нови членове на читалището въз основа на подадена молба;

/3/ Настоятелството провежда най малко 4 заседания годишно.

/4/ Настоятелството взема решение с мнозинство повече от половината на членовете си.

/5/на първото заседание се избира заместник-председател и се разпределя отговорностите между членовете по отделните направления на дейността

Чл. 17 /1/ Председателят на 1италището е член на настоятелството и се избира от общото събрание за срок от 3/три / години.

/2/. ПРЕДСЕДАТЕЛЯТ:

1. Организира и ръководи дейността на читалището съобразно закона, устава и решенията на общото събрание;
2. Представлява читалището
3. Свиква и ръководи заседанията на настоятелството и председателства общото събрание;
4. Отчита дейността си пред настоятелството;
5. Сключва и прекратява трудовите договори със служителите съобразно бюджета на читалището и въз основа решение на настоятелството.

Чл. 18. /1/ СЕКРЕТАРЯТ на читалището :

1. Организира изпълнението на решенията на настоятелството, включително решенията за изпълнението на бюджета;
2. Организира текуща основа и допълнителна дейност;
3. Отговаря работата на щатния и хонорувания персонал;
4. Представлява читалището заедно и поотделно с председателя.

/2/ Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/ съпруга на председателя на читалището.

Чл. 19./1/ ПРОВЕРИТЕЛНА КОМИСИЯ се състои от 3 /трима/ члена и се избира от общото събрание за срок от 3 /три/ години.

/2/ Членове на проверителната комисия не могат да бъдат лица които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решение на общото събрание.

/4/ При констатирани нарушение, проверителната комисия уведомява общото събрание на читалището, а при данни за извършване престъпление – и органите на прокуратурата.

Чл. 20 Не могат да бъдат избирани за членове на настоятелството и на проверителната комисия, и за секретари , лица, които са осъдани на лишаване от свобода за умишлени престъпление общ характер.

Чл. 21. Членовете на настоятелството , включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на Читалището.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл.22 Имущество на читалището се състои от право на собственост и от други вещни права, вземания, цени книжа, други права и задължения.

Чл23. /1/ Читалището набира средства от следните източници:

1. Членски внос
2. Културно-просветни и информационни дейности;
3. Субсидия от държавния и общинския бюджет;
4. Наеми от движимо и недвижимо имущество;
5. Дарения и завещания;
6. Други приходи

/2/ Сумите от дарения се изразходват според волята на дарителя или по решение на настоятелството, ако няма изрично изразена вола на дарителя.

/3/ Читалищно настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

Чл.24. Читалището не може да отчуждава недвижими вещи и да учредява ипотека върху тях. Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

Чл.25. Читалищното настоятелство изготвя годишния отчет за приходите и разходите, който се приемат от общото събрание . Отчетът за изразходваните от бюджета средства, заедно с отчета за дейността се представят в Община Каолиново.

Чл.26./1/ Председателят на читалището ежегодно в срок до 10 ноември представя на кмета предложения за своята дейност през следващата година.

/2/ годишната програма за развитие на читалищната дейност в Община Каолиново, приета от Общинския съвет, се изпълнява от читалището въз основа на финансово обезпечени договори, сключени с Кмета на общината.

/3/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходвани от бюджета средства през преходната година.

Чл. 27. Счетоводната отчетност се води в пълно съответствие със Закона за Счетоводството и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат, в средата с разтворена книга, с надпис около нея : Народно Читалище „Георги Димитров“- 1928г. – с. Дойранци.
2. Празникът на читалището е 24 май.

Този устав ,е приет на общото отчетно изборно събрание на читалището, проведено на 14.03.2016г., съобразно на 34 от ПЗР на ЗИД на Закона за народното читалища, обн. ДВ бр.42 от 05.06.2009г. и отменя Устава на Читалището, приет от общото събрание, проведено на 14.03.2016г.

Същия е подписан в 2 /два/ екземпляра от присъстващите действителни членове , съгласно приложения списък , представляващ неразделна част от Устава.

СПИСЪК

На действителните членове на Народно читалище „Георги Димитров“ -1928г. – с. Дойранци , присъствали ба годишното изборно събрание на читалището, проведено на 14.03.2016 приели изцяло новия Устав на Читалището, удостоверено чрез подписите им както следва:

№

Име,презиме, фамилия

Подпис

Този списък представлява неразделна част от новия Устав на Народно читалище „Георги Димитров“-1928г. – с. Дойранци, приет от годишно отчетно изборно събрание на 14.03.2016.